
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



Р Е Ш Е Н И Е  
№  РС-689-19-060

Днес, 09.10.2019 година, в град София, Комисията за противодействие на корупцията и за отнемане на незаконно придобитото имущество, в състав:

Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:
Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество и е образувано като сигнал с рег. № ЦУ01/С-689/16.08.2019г. 
Сигналът е подаден против Хамди М. Илиязов – общински съветник при Общински съвет - Т. 
По същество, твърденията в сигнала са, че на 30.08.2018 г. Общински съвет Т. приема Решение №7 за продажба на 3 броя имоти, представляващи земеделска земя в землището на с. Т. г-н Илиязов е присъствал в залата, но не е гласувал. На 07.11.2018 г. г-н Илиязов, чрез дружеството си „*************“ ЕООД печели два търга и закупува имоти, като с тези си действия е нарушил забраните регламентирани в чл. 57, чл. 58, чл. 59 и чл. 60 от Раздел II на Закона за противодейсвие на корупцията и за отнемане на незаконно придобитото имущество (ЗПКОНПИ) – забрани и ограничения, свързани с изпълнение на висша публична длъжност. 
Към сигнала са приложени следните доказателства: заявление от С. А., докладна записка от В. В. – заместник-кмет на община Т., копие от подробен протокол на Общински съвет – Т. от 30.08.2018 г., обява на община Т., протокол от 07.11.2018 г. – 2 броя, договор за продажба на недвижим имот – 2 броя от 18.12.2018 г.. 
С оглед твърденията в сигнала, Комисията е изискала и събрала следните доказателства: клетвен лист на Хамди М. Илиязов; декларации по чл.12 от ЗПУКИ (отм.); декларация за липса на участие в гласуването на т.7 и т.10 от дневния ред на заседание на Общински съвет Т., проведено на 30.08.2018 г.; писмо вх. № ЦУ 01/20651/30.09.2019 г. на КПКОНПИ от председателя на ПК по законност, контрол на решенията, опазване на обществения ред и установяване на конфликт на интереси“ при Общински съвет – Т., Протокол № 41/30.08.2018 г. на Общински съвет – Т.; Препис от Решение № 7 по Протокол № 41 от 30.08.2018 г.; Протокол № 39/27.08.2018 г. на ПК „Общинска собственост, икономическа политика, финанси, бюджет, данъци и такси“.
Служебно е направена справка в НБД „Население“ и Търговски регистър.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице с посочени имена, ЕГН, адрес, телефон и електронен адрес.
Хамди М. Илиязов е общински съветник в Общински съвет Т. за мандат 2015г. – 2019г., видно от приложения клетвен лист от 10.11.2015г. 
Видно от приложените декларации по чл.12 от ЗПУКИ (отм.), Хамди Илиязов е декларирал, че има участие в следните търговски дружества: „***“ ЕООД, „***“ ЕООД и „***“ ЕООД, като също е и председател на СН „***********“.
Съгласно справка от Търговски регистър, Хамди М. Илиязов е управител и едноличен собственик на капитала на „***“ ЕООД и „***“ ЕООД, и управител и съдружник на търговско дружество „***“ ООД. 
Видно от заявление вх. № 94-00-1052/02.04.2018 г. на община Т., С. А. е изразил желание за закупуване на имоти общинска собственост с № 053056, № 015017, №049124, и № 049125, находящи се в землището на с. Т.
С Докладна записка изх. № 08-00-195/13.08.2018г. от заместник-кмета на община Т., е предложено на Общински съвет Т. да даде съгласие  за продажба чрез публичен търг с явно наддаване на 3 броя поземлени имоти, находящи се в землището на село Т., както следва: ПИ № 73701.15.17, м. „М.“, с площ 34 997,00 кв.м., категория „трета“, с начин на трайно ползване нива; ПИ 73701.49.124, м. „А.“, с площ 9 995,00 кв.м., категория „пета“, с начин на трайно ползване нива и ПИ № 73701.49.125, м. „А.“, с площ 142 986,00 кв.м., категория „пета“, с начин на трайно ползване нива, като възложи на кмета на община Т. да организира тръжна процедура, съгласно глава VIIIот НПУРОИ и подпише договорите за продажба на имотите.
Съгласно декларация с вх. № R4-022/27.08.2018 г. на Общински съвет Т., Хамди М. Илиязов, в качеството си на лице, заемащо висша публична длъжност – общински съветник в Общински съвет – Т. е декларирал, че на основание чл. 63 и чл. 65 от ЗПКОНПИ, няма да участва в обсъждането и гласуването по приемане на Решение по т. 7 и т. 10 от предварително раздадения проект за дневен ред на заседанието на Общински съвет – Т., насрочено на 30.08.2018 г.
Съгласно Протокол № 39 от заседание на Постоянната комисия по „Общинска собственост, икономическа политика, финанси, бюджет, данъци и такси“ при Общински съвет Т., проведено на 27.08.2018 г., на което е обсъждана и гласувана докладна записка от заместник-кмета на община Т. за продажба по чл. 35, ал. 1 от ЗОС на общински поземлени имоти, находящи се в землището на с. Т., и  писмо с вх. № ЦУ 01/20651/30.09.2019 г. на КПКОНПИ от председателя на ПК по законност, контрол на решенията, опазване на обществения ред и установяване на конфликт на интереси“ при Общински съвет – Т., Хамди Илязов не е взел участие в обсъждането и гласуването на докладната записка.
Видно от поименното гласуване на Решение № 7 по Протокол № 41 от 30.08.2018 г. на Общински съвет – Т., за продажба чрез публичен търг с явно наддаване на 3 броя поземлени имоти, находящи се в землището на село Т., както следва: ПИ № 73701.15.17, м. „М.“, с площ 34 997,00 кв.м., категория „трета“, с начин на трайно ползване нива; ПИ 73701.49.124, м. „А.“, с площ 9 995,00 кв.м., категория „пета“, с начин на трайно ползване нива и ПИ № 73701.49.125, м. „А.“, с площ 142 986,00 кв.м., категория „пета“, с начин на трайно ползване нива, Хамди М. Илиязов не е взел участие в обсъждането и гласуването на решението.
Съгласно обява на електронната страница на община Т. от 22.10.2018 г. , на основание чл. 44, ал. 2 от ЗМСМА, чл. 35, ал. 1 от ЗОС, чл. 39, ал. 1 и чл. 52 от НПУРОИ, в изпълнение на Решение №7 по Протокол № 41 от 30.08.2018 г. на Общински съвет – Т., писмо № 08-00-248/15.10.2018 г. на Председателя на Общински съвет -  Т. и Заповед № З-ОП-102/18.10.2018 г. на кмета на община Т. е обявен публичен търг с явно наддаване за продажба на общински поземлени имоти, находящи се в землището на с. Т., както следва: ПИ № 73701.15.17, м. „М.“, с площ 34 997,00 кв.м., категория „трета“, с начин на трайно ползване нива; ПИ 73701.49.124, м. „А.“, с площ 9 995,00 кв.м., категория „пета“, с начин на трайно ползване нива и ПИ № 73701.49.125, м. „А.“, с площ 142 986,00 кв.м., категория „пета“, с начин на трайно ползване нива, който ще се проведе на 07.11.2018 г. от 14:00 в зала №74 на община Т.
Видно от Протокол от 08.11.2018 г. на комисията, провела търга при община Търговище, за спечелил търга за продажба на ПИ № 73701.49.124, м. „А.“, с площ 9 995,00 кв.м., категория „пета“, с начин на трайно ползване нива, находящ се в землището на с. Т. е обявен участник №1 – „***“ ЕООД. Сключен е договор № Д-ОС-37/20.12.2018 г. за продажба на недвижим имот, частна общинска собственост, чрез публичен търг с явно наддаване по реда на чл. 35, ал. 1 от ЗОС между община Т., представлявана от д-р Д. Д. – кмет на община Т. и „***“ ЕООД, представлявано от Хамди Илиязов.
Видно от Протокол от 08.11.2018 г. на комисията, провела търга при община Т., за спечелил търга за продажба на ПИ № 73701.49.125, м. „А.“, с площ 142 986,00 кв.м., категория „пета“, с начин на трайно ползване нива е обявен участник №1 – „***“ ЕООД. Сключен е договор № Д-ОС-38/20.12.2018 г. за продажба на недвижим имот, частна общинска собственост, чрез публичен търг с явно наддаване по реда на чл. 35, ал. 1 от ЗОС между община Т., представлявана от д-р Д. Д. – кмет на община Т. и „***“ ЕООД, представлявано от Хамди Илиязов.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  
чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Хамди М. Илиязов в качеството си на общински съветник при Общински съвет Т. е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. 
	По отношение на твърденията за нарушаване забраните на Раздел II, глава осма от ЗПКОНПИ, от приложените и събрани по преписката в хода на производството  доказателства не се установи Хамди М. Илиязов, да е упражнил правомощия по служба като общински съветник в Общински съвет Т. и член на Постоянната комисия по „Общинска собственост, икономическа политика, финанси, бюджет, данъци и такси“, във връзка с  обсъждането и гласуването на докладна записка от заместник-кмета на община Т. за продажба по чл. 35, ал. 1 от ЗОС на общински поземлени имоти, находящи се в землището на с. Т. на заседание на ПК по „Общинска собственост, икономическа политика, финанси, бюджет, данъци и такси“ при Общински съвет Т., проведено на 27.08.2018 г.
Видно от Протокол № 39 от заседание на ПК по „Общинска собственост, икономическа политика, финанси, бюджет, данъци и такси“ при Общински съвет Т., проведено на 27.08.2018 г., и  писмо с вх. № ЦУ 01/20651/30.09.2019 г. на КПКОНПИ от председателя на ПК по законност, контрол на решенията, опазване на обществения ред и установяване на конфликт на интереси“ при Общински съвет – Т., Хамди М. Илязов не е взел участие в обсъждането и гласуването на докладната записка.
Липсата на упражнени правомощия по служба, във връзка с  обсъждането и гласуването на докладна записка от заместник-кмета на община Т. за продажба по чл. 35, ал. 1 от ЗОС на общински поземлени имоти, находящи се в землището на с. Т., предопределят и липсата на частен интерес, който може да повлияе върху безпристрастното и обективното им изпълнение, поради което се налага извода, че по отношение на Хамди М. Илиязов липсват два от елементите на състава на конфликт на интереси, а липсата на който и да е елемент от понятието „конфликт на интереси“ обуславя липсата на такъв, по смисъла на чл. 52 от ЗПКОНПИ.
	 От събраните доказателства също така не се установи и Хамди М. Илиязов, да е упражнил правомощия по служба като общински съветник в Общински съвет Т., във връзка с обсъждането и гласуването на Решение № 7 по Протокол № 41 от 30.08.2018 г. на Общински съвет – Т. за продажба чрез публичен търг с явно наддаване на 3 броя поземлени имоти, находящи се в землището на село Т., както следва: ПИ № 73701.15.17, м. „М.“, с площ 34 997,00 кв.м., категория „трета“, с начин на трайно ползване нива; ПИ 73701.49.124, м. „А.“, с площ 9 995,00 кв.м., категория „пета“, с начин на трайно ползване нива и ПИ № 73701.49.125, м. „А.“, с площ 142 986,00 кв.м., категория „пета“, с начин на трайно ползване нива.
Видно от поименното гласуване на Решение № 7 по Протокол № 41 от 30.08.2018 г. на Общински съвет – Т., Хамди М. Илиязов не е взел участие и не е гласувал Решение № 7 по Протокол № 41 от 30.08.2018 г. на Общински съвет – Т.., като е заявил това и с предварително подадена декларация с вх. № R4-022/27.08.2018 г. на Общински съвет Т.
Липсата на упражнени правомощия по служба, във връзка с  гласуването на Решение № 7 по Протокол № 41 от 30.08.2018 г. на Общински съвет – Т. за продажба чрез публичен търг с явно наддаване на 3 броя поземлени имоти, предопределят и липсата на частен интерес, който може да повлияе върху безпристрастното и обективното им изпълнение, поради което се налага извода, че по отношение на Хамди М. Илиязов липсват два от елементите на състава на конфликт на интереси по чл. 52 от ЗПКОНПИ. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма от ЗПКОНПИ, които представляват негова проявна форма и за липсата на конфликт на интереси по смисъла на чл. 52 от ЗПКОНПИ.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1и ал. 2 от ЗПКОНПИ от ЗПКОНПИ 

РЕШИ:

НЕ УСТАНОВЯВА конфликт на интереси по отношение на Хамди М. Илиязов с ЕГН ************ – лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с  обсъждането и гласуването на 27.08.2018 г. на докладна записка от заместник-кмета на община Т. за продажба по чл. 35, ал. 1 от ЗОС на общински поземлени имоти, находящи се в землището на с. Т. на заседание на ПК по „Общинска собственост, икономическа политика, финанси, бюджет, данъци и такси“ при Общински съвет Т., поради липса на упражнени правомощия по служба.

 НЕ УСТАНОВЯВА конфликт на интереси по отношение на Хамди М. Илиязов с ЕГН ************ – лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на Решение № 7 по Протокол № 41 от 30.08.2018 г. на Общински съвет – Т. за продажба чрез публичен търг с явно наддаване на 3 броя поземлени имоти, находящи се в землището на село Т., поради липса на упражнени правомощия по служба.

	Препис от решението да се изпрати на Окръжна прокуратура Т., с оглед преценка за реализиране на правомощията й по чл. 76, ал. 2 от ЗПКОНПИ.
	


С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


	
КОМИСИЯ:

Заместник - председател:……П………/Антон Славчев/

Член:……………П……………../Антоанета Цонкова/

Член:………………П.……………....…/Пламен Йоцов/

Член:………………П..……………....…/Силвия Къдрева/

